Florinel Coman s-a ales cu dosar penal, după ce a fost prins la volan cu un permis de conducere fals. Actul ar fi fost emis în Ucraina.
Florinel Coman, jucătorul de la FCSB, s-a ales cu dosar penal. El a fost prins în timp ce conducea un autoturism pe Autostrada Soarelui cu 165 km/h, fără permis de conducere valid. Gigi Becali, patronul FCSB, susține că Florinel Coman a obținut carnetul de conducere în Ucraina.
Florinel Coman a fost prins pe Autostrada Soarelui în timp ce conducea cu 165 km/h, fără să dețină un permis de conducere valid.Potrivit DigiSport, jucătorul de la FCSB a prezentat polițiștilor un act care părea să fie un permis de conducere internațional, fără însă a putea face dovada deținerii unui permis de conducere emis de autorităţile din România. După verificări, s-a dovedit că acesta nu era valid.Pe numele lui Florinel Coman s-a întocmit un dosar penal pentru conducere fără permis de conducere.Gigi Becali, patronul FCSB, susține faptul că jucătorul a obținut permisul de conducere în Ucraina și că acesta este perfect valid în România."El are carnet, dar e luat în altă țară. Un carnet este valabil în orice țară, el a luat carnet în altă țară. Când au verificat la noi în baza de date, la noi la miliție nu apare, nu e înregistrat, că nu apare la noi. A luat carnetul în altă țară, nu e înregistrat, că nu te inregistrează nimeni.Băiatul avea permis, nu poate să fie penal dacă avea permis. O să verifice autoritățile, mâine-poimâine o să verifice la miliția din Ucraina, o să vadă că a dat examenul acolo.Suspendare de carnet îi dă oricum, că are 165 la oră. Chiar dacă e și fără carnet, o să îi dea un an cu suspendare de pușcărie. Care e problema? Mă duc eu la judecător și îi spun "domnule judecător, el e jucător la FCSB, dă-i o amendă penală". O să-l ierte și gata", a declarat Gigi Becali, pentru sursa citată.